b"\n_START_ARTICLE_\nCement (dokumentarfilm)\n_START_SECTION_\nHandling\n_START_PARAGRAPH_\nFilmen fort\xc3\xa6ller kridtets og lerets tilblivelseshistorie og viser de mange \xc3\xa5rtusinders aflejringer, der har skabt disse to fundamentale bestanddele i cementen. P\xc3\xa5 cementfabrikken i Aalborg vises i laboratoriet i lille format, hvordan cementfabrikationen foreg\xc3\xa5r, og man f\xc3\xb8lger derefter i storfabrikationen den samme proces. Cementen forlader fabrikken for at forsendes ud til hele verden. Til bygninger, veje og broer bruges alle vegne cement, et af 1950'ernes vigtigste byggematerialer."